Elias Corneliussen

Elias Corneliussen (født 3. august 1881 i Oslo, død 5. april 1951) var en norsk kontreadmiral og forsvarssjef fra januar 1946 til 30. april 1946.

Under andre verdenskrig var han sjef for den Kongelige Norske Marine i London. Den 13. mai 1945 kom han tilbake til Oslo ombord på den britiske krysseren HMS «Devonshire». Ombord var også kronprins Olav. Kronprins Olav skulle egentlig ha blitt overført til KNM «Arendal» ved passering av Horten, men på grunn av fare for angrep fra gjenværende tyskere ble det bestemt at kronprinsen skulle forbli ombord på HMS «Devonshire».

Elias Corneliussen var sønn av skolemannen Andreas Martin Corneliussen (1852–1916) og Clara Thinn (1856–1936). Hans oldefar på farssiden var stortingsrepresentant Anders Corneliussen. Corneliussen ble gift med Dagny H. Ree i 1908.

Karriere 
 1902 offiser
 1914 kaptein
 1934 kommandørkaptein
 1937 kommandør og sjef for admiralstaben
 1941 kontreadmiral og sjef for Marinen
 1945-46 Sjef for Sjøforsvaret
 1. januar 1946–30. april 1946 fungerende forsvarssjef

Utmerkelser 
 
Corneliussen var kommandør med stjerne av St. Olavs Orden, kommandør av den britiske Order of the Bath og den franske Æreslegionen.

Referanser

Eksterne lenker 
 Om Elias Corneliussen, fra Norsk biografisk leksikon

Norske admiraler
St. Olavs Orden
Order of the Bath
Æreslegionen
Personer fra Oslo
Forsvarssjefer
Artikler i sjøfart-prosjektet